2.9 การจัดการ

  (1) โครงสร้างการจัดการ

โครงสร้างการจัดการองค์กรของบริษัท บริหารและพัฒนาเพื่อการอนุรักษ์สิ่งแวดล้อม จำกัด(มหาชน)
ประกอบด้วยคณะกรรมการบริษัท คณะกรรมการตรวจสอบ คณะกรรมการบริหาร
คณะอนุกรรมการสรรหา และคณะอนุกรรมการกำหนดค่าตอบแทน
โดยแต่ละคณะกรรมการและคณะอนุกรรมการมีหน้าที่และความรับผิดชอบดังนี้

 1. คณะกรรมการบริษัท

คณะกรรมการบริษัทประกอบด้วยกรรมการอย่างน้อย 5 คนและไม่เกิน 15 คน
โดยกรรมการไม่น้อยกว่ากึ่งหนึ่งของจำนวนกรรมการทั้งหมดนั้นต้องมีถิ่นที่อยู่ในราชอาณาจักร
และกรรมการบริษัทจะต้องมีคุณสมบัติตามที่กฎหมายกำหนด

ตามหนังสือรับรองกระทรวงพาณิชย์ ลงวันที่ 4 กุมภาพันธ์ 2547 คณะกรรมการบริษัท มีจำนวน 10
ท่าน ประกอบด้วยกรรมการที่เป็นผู้บริหาร 3 ท่าน กรรมการที่ไม่เป็นผู้บริหาร 7 ท่าน
ดังมีรายชื่อต่อไปนี้

  1) นายเผด็จภัย มีคุณเอี่ยม ประธานกรรมการ

  2) นายเรืองศักดิ์ งามสมภาค กรรมการ

  3) ดร.โชคชัย อักษรนันท์ กรรมการ

  4) ดร.สมาน ตั้งทองทวี กรรมการ

  5) นายอังคณี วรทรัพย์ กรรมการ

  6) นายศรีภพ สารสาส กรรมการ

  7) พลอากาศเอกณพฤษภ์ มัณฑะจิตร กรรมการ

  8) นายอัศวิน วิภูศิริ กรรมการ (กรรมการที่เป็นผู้บริหาร)

  9) ดร.สมยศ แสงสุวรรณ กรรมการ (กรรมการที่เป็นผู้บริหาร)

  10) นายวันชัย ผโลทัยถเกิง กรรมการ (กรรมการที่เป็นผู้บริหาร)

กรรมการผู้มีอำนาจลงลายมือชื่อแทนบริษัท ได้แก่ นายเผด็จภัย มีคุณเอี่ยม นายเรืองศักดิ์
งามสมภาค นายวันชัย ผโลทัยถเกิง นายอัศวิน วิภูศิริ ดร.สมยศ แสงสุวรรณ
สองในห้าลงลายมือชื่อร่วมกัน พร้อมประทับตราสำคัญของบริษัท

1.  ขอบเขตอำนาจหน้าที่ของคณะกรรมการบริษัท

  1) คณะกรรมการบริษัทมีอำนาจและหน้าที่ดูแลและจัดการบริษัทให้เป็นไปตาม

วัตถุประสงค์ ข้อบังคับและมติที่ประชุมผู้ถือหุ้น รวมทั้งพระราชบัญญัติบริษัทมหาชนจำกัด

  2) คณะกรรมการบริษัทมีอำนาจแต่งตั้งบุคคลอื่นใดให้ดำเนินกิจการของบริษัท

ภายใต้การควบคุมของคณะกรรมการบริษัท
หรือมอบอำนาจเพื่อให้บุคคลดังกล่าวมีอำนาจตามที่คณะกรรมการบริษัทเห็นสมควรและภายในเวลาที่คณะกรรมการบริษัทเห็นสมควร
โดยคณะกรรมการบริษัทอาจเพิกถอนเปลี่ยนแปลงหรือแก้ไขอำนาจนั้นๆ ได้

2. คณะกรรมการตรวจสอบ

ที่ประชุมคณะกรรมการบริษัท ครั้งที่ 4/2546 เมื่อวันที่ 29 เมษายน 2546 และครั้งที่ 5/2546
เมื่อวันที่ 13 พฤษภาคม 2546 ได้มีมติจัดตั้งคณะกรรมการตรวจสอบ
ประกอบด้วยกรรมการที่เป็นอิสระจำนวน 3 ท่าน
โดยมีวาระการดำรงตำแหน่งเท่ากับวาระของตำแหน่งกรรมการบริษัท ดังมีรายชื่อต่อไปนี้

1) ดร.โชคชัย อักษรนันท์ ประธานกรรมการตรวจสอบ

2) นายอังคณี วรทรัพย์ กรรมการตรวจสอบ

3) ดร.สมาน ตั้งทองทวี กรรมการตรวจสอบ

2.1 หน้าที่ของคณะกรรมการตรวจสอบ

  1) สอบทานให้บริษัทมีรายงานทางการเงินอย่างถูกต้องเพียงพอ

2)  สอบทานให้บริษัทมีระบบการควบคุมภายใน (Internal control) และการ

ตรวจสอบภายใน (Internal audit) ที่เหมาะสมและมีประสิทธิผล

3)  สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์

หรือกฎหมายที่เกี่ยวข้องกับธุรกิจของบริษัท

4)  พิจารณาคัดเลือก เสนอแต่งตั้งและเสนอค่าตอบแทนผู้สอบบัญชีของบริษัท

5)  พิจารณาการเปิดเผยข้อมูลของบริษัท ในกรณีที่เกิดรายการที่เกี่ยวโยงกันหรือ

รายการที่อาจมีความขัดแย้งทางผลประโยชน์ ให้มีความถูกต้องและครบถ้วน

6)  จัดทำรายงานการกำกับดูแลกิจการของคณะกรรมการตรวจสอบโดยเปิดเผย

ไว้ในรายงานประจำปีของบริษัท ซึ่งรายงานดังกล่าวต้องลงนามโดยประธานคณะกรรมการตรวจสอบ

7)  ปฏิบัติการอื่นใดตามที่คณะกรรมการของบริษัทมอบหมาย ด้วยความเห็น

ชอบจากคณะกรรมการตรวจสอบ

3. คณะกรรมการบริหาร

ที่ประชุมคณะกรรมการบริษัท ครั้งที่ 11/2546 เมื่อวันที่ 28 ตุลาคม 2546
ได้มีมติจัดตั้งคณะกรรมการบริหารเพื่อทำหน้าที่พิจารณากลั่นกรองงานของคณะกรรมการบริษัท
และให้คำปรึกษาแนะนำ และกำกับดูแลเรื่องการดำเนินงานให้เป็นไปตามวัตถุประสงค์ของบริษัท
ปัจจุบัน คณะกรรมการบริหารประกอบด้วย

1)  นายเผด็จภัย มีคุณเอี่ยม ประธานกรรมการบริหาร

2)  นายเรืองศักดิ์ งามสมภาค กรรมการบริหาร

3)  นายอัศวิน วิภูศิริ กรรมการบริหาร

4)  ดร.สมยศ แสงสุวรรณ กรรมการบริหาร

5)  นายวันชัย ผโลทัยถเกิง กรรมการบริหาร

4. คณะอนุกรรมการสรรหา

ที่ประชุมคณะกรรมการบริษัท ครั้งที่ 2/2547 เมื่อวันที่ 25 กุมภาพันธ์ 2547
ได้มีมติแต่งตั้งคณะอนุกรรมการสรรหาโดยแต่งตั้งจากกรรมการบริษัท
เพื่อทำหน้าที่พิจารณาสรรหากรรมการบริษัทแทนกรรมการบริษัทที่ต้องออกตามวาระเสนอต่อที่ประชุมสามัญผู้ถือหุ้นประจำปี
2547 โดยเสนอผ่านประธานคณะกรรมการบริษัท ปัจจุบันคณะอนุกรรมการสรรหา ประกอบด้วย

1) ดร.โชคชัย อักษรนันท์

2) นายอังคณี วรทรัพย์

3) นายสมาน ตั้งทองทวี

4) นายศรีภพ สารสาส

5. คณะอนุกรรมการกำหนดค่าตอบแทน

ที่ประชุมคณะกรรมการบริษัท ครั้งที่ 2/2547 เมื่อวันที่ 25 กุมภาพันธ์ 2547
ได้มีมติแต่งตั้งคณะอนุกรรมการกำหนดค่าตอบแทน
โดยแต่งตั้งจากกรรมการบริษัทเพื่อทำหน้าที่พิจารณากำหนดค่าตอบแทนกรรมการบริษัท
ที่ปรึกษาคณะกรรมการ และกรรมการบริหาร เสนอต่อที่ประชุมสามัญผู้ถือหุ้นประจำปี 2547
เพื่อพิจารณาอนุมัติโดยเสนอผ่านประธานคณะกรรมการบริษัท
ปัจจุบันคณะอนุกรรมการกำหนดค่าตอบแทน ประกอบด้วย

1) ดร.โชคชัย อักษรนันท์

2) นายอังคณี วรทรัพย์

3) นายสมาน ตั้งทองทวี

4) นายศรีภพ สารสาส

6. ที่ปรึกษาคณะกรรมการบริษัท

คณะกรรมการบริษัทได้แต่งตั้งคณะที่ปรึกษาคณะกรรมการบริษัทเพื่อทำหน้าที่ให้คำปรึกษาในด้านต่างๆ
ที่เกี่ยวข้องกับการดำเนินธุรกิจของบริษัท ปัจจุบันบริษัทมีที่ปรึกษา 1 ท่านได้แก่

1) นายโฆสิต สุวินิจจิต ที่ปรึกษาคณะกรรมการ

7. ผู้บริหาร

รายชื่อและตำแหน่งของผู้บริหาร (ณ วันที่ 31 มกราคม 2547) ประกอบด้วย

1) นายอัศวิน วิภูศิริ กรรมการผู้จัดการ

  2) ดร.สมยศ แสงสุวรรณ รองกรรมการผู้จัดการ

  3) นายวันชัย ผโลทัยถเกิง รองกรรมการผู้จัดการ

4) นายอภิชาติ โพธิ์สุ ผู้จัดการทั่วไป สำนักงานมาบตาพุด

5) นายทนง พรมมา ผู้จัดการทั่วไป สำนักงานแสมดำ และ

เลขานุการคณะกรรมการบริษัท

6) นายวนัท มุสิกธรรม ผู้จัดการทั่วไป สำนักงานพัฒนาธุรกิจ

  (2) การสรรหากรรมการและผู้บริหาร

คณะอนุกรรมการสรรหาแต่งตั้งมาจากกรรมการบริษัท
เพื่อทำหน้าที่พิจารณาสรรหากรรมการบริษัทแทนกรรมการบริษัทที่ต้องออกตามวาระเสนอต่อที่ประชุมสามัญผู้ถือหุ้นประจำปี
2547 โดยเสนอผ่านประธานคณะกรรมการบริษัท

ตามข้อบังคับของบริษัท คณะกรรมการบริษัทประกอบด้วยกรรมการอย่างน้อย 5
คนและต้องไม่เกินกว่า 15 คน
โดยกรรมการไม่น้อยกว่ากึ่งหนึ่งของจำนวนกรรมการทั้งหมดนั้นต้องมีถิ่นที่อยู่ในราชอาณาจักร
และกรรมการบริษัทจะต้องมีคุณสมบัติตามที่กฎหมายกำหนด
โดยให้ที่ประชุมผู้ถือหุ้นเป็นผู้พิจารณาเลือกตั้ง

การแต่งตั้งกรรมการบริษัทกระทำโดยที่ประชุมผู้ถือหุ้นโดยใช้เสียงข้างมากตามหลักเกณฑ์และวิธีการดังต่อไปนี้

1) ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

2)  ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตามข้อ 1 เลือกตั้งบุคคลคน

เดียวหรือหลายคนเป็นกรรมการก็ได้ แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

3)  บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับเลือกตั้งเป็น

กรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
ในกรณีที่บุคคลซึ่งได้รับเลือกตั้งในลำดับถัดลงมามีคะแนนเสียงเท่ากันเกินจำนวนที่จะพึงมีหรือจะพึงเลือกตั้งในครั้งนั้น
ให้ผู้เป็นประธานเป็นผู้ออกเสียงชี้ขาด

ในการประชุมผู้ถือหุ้นสามัญประจำปี ให้กรรมการออกจากตำแหน่ง 1 ใน 3
ถ้าจำนวนกรรมการที่จะแบ่งออกให้ตรงเป็นสามส่วนไม่ได้ก็ให้ออกโดยจำนวนใกล้ที่สุดกับส่วน 1 ใน
3

กรรมการที่ต้องออกจากตำแหน่งในปีแรกและปีที่สองภายหลังจดทะเบียนบริษัทนั้น
ให้ใช้วิธีจับสลากกันว่าผู้ใดจะออก ส่วนปีหลังๆ
ต่อไปให้กรรมการคนที่อยู่ในตำแหน่งนานที่สุดนั้นเป็นผู้ออกจากตำแหน่ง
กรรมการที่ออกตามวาระนั้นอาจถูกเลือกเข้ามาดำรงตำแหน่งใหม่ก็ได้

นอกจากการพ้นจากตำแหน่งตามวาระ กรรมการพ้นจากตำแหน่งเมื่อตาย ลาออก ขาดคุณสมบัติ
หรือมีลักษณะต้องห้ามตามกฎหมาย หรือที่ประชุมผู้ถือหุ้นลงมติให้ออก หรือศาลมีคำสั่งให้ออก

ในกรณีที่ตำแหน่งกรรมการว่างลงเพราะเหตุอื่นนอกจากถึงคราวออกตามวาระ
ให้คณะกรรมการเลือกบุคคลคนหนึ่งซึ่งมีคุณสมบัติและไม่มีลักษณะต้องห้ามตามกฎหมายเข้าเป็นกรรมการแทนในการประชุมคณะกรรมการคราวถัดไป
เว้นแต่วาระของกรรมการจะเหลือน้อยกว่าสองเดือน
คณะกรรมการจะจัดเลือกบุคคลอื่นเข้ามาเป็นกรรมการแทนหรือไม่ก็ได้
บุคคลซึ่งเข้าเป็นกรรมการแทนดังกล่าวจะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการที่ตนแทน

ที่ประชุมผู้ถือหุ้นอาจลงมติให้กรรมการคนใดออกจากตำแหน่งก่อนถึงคราวออกตามวาระได้ด้วยคะแนนเสียงไม่น้อยกว่าสามในสี่ของจำนวนผู้ถือหุ้นซึ่งมาประชุมและมีสิทธิออกเสียง
และมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นที่มาประชุมและมีสิทธิออกเสียง

  (3) ค่าตอบแทนกรรมการและผู้บริหาร

  ค่าตอบแทนที่เป็นตัวเงินในรอบปี 2546 รวมเป็นเงินทั้งสิ้น 13,921,487 บาท
  โดยมีรายละเอียด

ดังนี้

1)  ค่าตอบแทนกรรมการบริษัท/ที่ปรึกษากรรมการ/กรรมการบริหาร และกรรมการ

ตรวจสอบ

  - ไม่มี -

2)  ค่าเบี้ยประชุมกรรมการบริษัท จำนวนเงิน 1,860,000บาท

3)  ค่าเบี้ยประชุมกรรมการตรวจสอบ จำนวนเงิน 460,000 บาท

4)  ค่าเบี้ยประชุมกรรมการบริหาร จำนวนเงิน 380,000 บาท

5)  ค่าเบี้ยประชุมที่ปรึกษาคณะกรรมการบริษัท จำนวนเงิน 145,000 บาท

6)  ค่าตอบแทนผู้บริหาร จำนวนเงิน 11,076,487 บาท

7)  ค่าตอบแทนอื่นๆ

  - ไม่มี -

(4) การกำกับดูแลกิจการ

บริษัทมีนโยบายในการนำหลักการกำกับดูแลกิจการที่ดีมาปฏิบัติอย่างจริงจัง โดยในปี 2546
ที่ผ่านมาบริษัทได้มีการปรับปรุงการดำเนินงานในหลายๆ ด้านเพื่อให้เป็นตามหลักการดังกล่าว
โดยบริษัทเชื่อมั่นว่าการมีมาตรฐานการกำกับดูแลกิจการที่ดี
มีความโปร่งใสและยึดมั่นในหลักจริยธรรมจะทำให้บริษัทเป็นที่ยอมรับและสร้างความเชื่อมั่นให้แก่ผู้ถือหุ้น
นักลงทุน
และผู้มีส่วนเกี่ยวข้องทุกฝ่ายมากขึ้นอันจะเป็นประโยชน์ต่อการดำเนินธุรกิจของบริษัทในระยะยาว

1. สิทธิและความเท่าเทียมกันของผู้ถือหุ้น

บริษัทได้ตระหนักถึงสิทธิและความเท่าเทียมกันของผู้ถือหุ้น
โดยบริษัทมุ่งเน้นการเปิดเผยข้อมูลสารสนเทศต่อผู้ถือหุ้นอย่างทั่วถึงและเสมอภาคโดยไม่เลือกปฏิบัติ
ผู้ถือหุ้นทุกคนมีสิทธิเข้าร่วมประชุมและมีสิทธิในการแสดงความคิดเห็นและเสนอข้อซักถาม

ในปี 2546 บริษัทได้จัดให้มีการประชุมสามัญผู้ถือหุ้นประจำปี 2546 เมื่อวันที่ 25 เมษายน 2546
โดยบริษัทได้จัดส่งหนังสือเชิญประชุมให้แก่ผู้ถือหุ้นล่วงหน้า 14
วันพร้อมทั้งลงประกาศโฆษณาในหนังสือพิมพ์ติดต่อกัน 3 วันก่อนวันประชุม
และในการประชุมผู้ถือหุ้นบริษัทได้เปิดโอกาสให้ผู้ถือหุ้นได้แสดงความคิดเห็นและเสนอข้อซักถามอย่างเสมอภาค
โดยมีการจดบันทึกไว้ในรายงานการประชุมเพื่อให้ผู้ถือหุ้นสามารถตรวจสอบได้

2. สิทธิของพนักงาน

บริษัทได้ให้ความสำคัญต่อพนักงานของบริษัททุกระดับชั้น ไม่มีการแบ่งแยกเชื้อชาติ
ศาสนาและไม่ว่าเพศหญิงหรือชาย
โดยพนักงานทุกคนต่างมีสิทธิเท่าเทียมกันและได้รับการปฏิบัติอย่างเสมอภาค
และมีสิทธิได้รับสวัสดิการตามตำแหน่งหน้าที่ที่พึงได้โดยไม่เลือกปฏิบัติ
และในการพิจารณาปรับตำแหน่ง เงินเดือน
บริษัทได้ดำเนินการในรูปของคณะกรรมการซึ่งประกอบด้วยผู้บริหารจากฝ่ายต่างๆ
เพื่อให้เกิดความโปร่งใสและเป็นธรรม

3. สิทธิของชุมชน

บริษัทได้ให้ความสำคัญและเคารพต่อวิถีชีวิตความเป็นอยู่ของชุมชน
รวมทั้งสิทธิของบุคคลที่จะได้อยู่อาศัยในสภาพแวดล้อมที่ดี ดังนั้น
บริษัทจึงให้ความสำคัญต่อคุณภาพชีวิตและสิ่งแวดล้อมของชุมชน
เพื่อให้การดำเนินงานของบริษัทเป็นที่ยอมรับและสามารถอยู่ร่วมในสังคมได้อย่างยั่งยืนตลอดไป

4. สิทธิของลูกค้า

บริษัทมุ่งมั่นในการปรับปรุงประสิทธิภาพการให้บริการเพื่อให้สามารถสนองตอบได้เกินความคาดหมายของลูกค้า
โดยยึดมั่นความเป็นธรรมทั้งในด้านราคาและคุณภาพการให้บริการและความซื่อสัตย์สุจริตในการเจรจาและการทำสัญญา

5. ความเป็นอิสระของคณะกรรมการ

คณะกรรมการบริษัท ประกอบด้วยกรรมการที่ไม่ใช่ผู้บริหาร 7 ท่าน กรรมการที่เป็นผู้บริหาร 3 ท่าน
โดยประธานคณะกรรมการบริษัทไม่มีตำแหน่งเป็นผู้บริหารของบริษัท
ในการประชุมคณะกรรมการบริษัท
กรรมการแต่ละท่านมีความเป็นอิสระอย่างเต็มที่ในการแสดงความคิดเห็น
โดยมีการจดบันทึกความเห็นไว้ในรายการประชุมอย่างครบถ้วน

6. การป้องกันความขัดแย้งทางผลประโยชน์

คณะกรรมการบริษัทได้แต่งตั้งคณะกรรมการตรวจสอบ โดยแต่งตั้งจากกรรมการที่เป็นอิสระ 3 ท่าน
เพื่อพิจารณาให้บริษัทมีการเปิดเผยข้อมูลในกรณีที่เกิดรายการที่เกี่ยวโยงกันหรือรายการที่อาจมีความขัดแย้งทางผลประโยชน์
ให้มีความถูกต้องและครบถ้วน

7. การควบคุมและการตรวจสอบภายใน

บริษัทได้จัดให้มีการบริหารงานและระบบการควบคุมภายในที่ดีมีประสิทธิผล
เพื่อให้การดำเนินงานของบริษัทเป็นไปอย่างมีประสิทธิภาพ พร้อมทั้งมีข้อมูลที่สมบูรณ์และเชื่อถือได้
มีการปฏิบัติงานตามกฎระเบียบข้อบังคับอย่างถูกต้อง
รวมทั้งการใช้ทรัพยากรของบริษัทเป็นไปอย่างประหยัดและมีประสิทธิภาพ
ตลอดจนมีการดูแลป้องกันระวังรักษาทรัพย์สินของบริษัท โดยบริษัทได้จ้าง บริษัท เอินส์ท แอนด์ ยัง
คอร์ปอเรท เซอร์วิสเซส จำกัดเป็นผู้ตรวจสอบภายในของบริษัท โดยทำหน้าที่วิเคราะห์ ตรวจสอบ
ประเมินผลให้คำปรึกษาและข้อเสนอแนะ เพื่อสนับสนุนการดำเนินกิจการต่างๆ ของบริษัท
โดยจะมีการรายงานผลการตรวจสอบให้แก่ผู้บริหารและคณะกรรมการตรวจสอบพิจารณารับทราบ
และให้คณะกรรมการตรวจสอบทำหน้าที่สอบทานซึ่งทำให้บริษัทมีระบบการควบคุมภายใน (Internal
control) และการตรวจสอบภายใน (Internal audit) ที่เหมาะสมและมีประสิทธิผล

8. ความสัมพันธ์กับผู้ลงทุน

บริษัทตระหนักถึงความสำคัญในการเปิดเผยข้อมูลสารสนเทศแก่ผู้ลงทุนเพื่อให้ผู้ลงทุนได้รับทราบข้อมูลที่ถูกต้องโปร่งใสและทั่วถึง
โดยบริษัทได้กำหนดให้สำนักกรรมการผู้จัดการเป็นผู้รับผิดชอบในการติดต่อประสานงานกับผู้ลงทุนและผู้ถือหุ้น

(5) การควบคุมการใช้ข้อมูลภายใน

บริษัทมีระบบการจัดเก็บข้อมูลที่รัดกุมและจำกัดให้รับรู้ได้เฉพาะผู้บริหารระดับสูงตามความจำเป็นเท่านั้น
โดยเฉพาะข้อมูลภายในที่เป็นความลับ หรือในกรณีที่จำเป็นต้องเปิดเผยต่อพนักงานบริษัท
บริษัทจะให้พนักงานได้รับทราบถึงข้อจำกัดในการนำข้อมูลไปใช้อย่างถูกต้อง

ในกรณีที่พนักงานนำข้อมูลที่เป็นความลับของบริษัทไปเปิดเผยต่อบุคคลภายนอกจะถือว่าเป็นความผิดวินัยอย่างร้ายแรง

(6) บุคลากร 

บริษัทมีพนักงาน ณ วันที่ 31 ธันวาคม 2546 ดังนี้

  ------------------------------------ ----------------------------------
  พนักงาน                               คน

  สำนักงานใหญ่                           37

  ศูนย์มาบตาพุด                           143

  ศูนย์แสมดำ                             88

  รวมทั้งสิ้น                              268
  ------------------------------------ ----------------------------------

ผลตอบแทนรวมของพนักงาน ณ วันที่ 31 ธันวาคม 2546 จำนวนทั้งสิ้น 5,006,700 บาท
ซึ่งเป็นเงินเดือน ค่าพาหนะ ค่าเช่าบ้าน เบี้ยกันดาร และค่ารักษาพยาบาล

 นโยบายการพัฒนาพนักงาน

บริษัทตระหนักถึงความสำคัญของทรัพยากรบุคคลของบริษัท
ซึ่งเป็นปัจจัยสำคัญที่จะส่งเสริมให้การดำเนินงานของบริษัทบรรลุวัตถุประสงค์มีประสิทธิภาพและมีประสิทธิผลสูงสุด
บริษัทได้กำหนดนโยบายเพื่อพัฒนาประสิทธิภาพของพนักงานทุกระดับอย่างต่อเนื่อง
ทั้งในด้านทักษะและการปฏิบัติงานทั่วไป
พร้อมทั้งให้ความรู้และทักษะเฉพาะทางที่จำเป็นในการทำงานของแต่ละสายงาน
โดยฝ่ายบริหารทรัพยากรบุคคลจะเป็นผู้รับผิดชอบจัดหลักสูตรการฝึกอบรมสัมมนา
และช่วยสนับสนุนงานต้นสังกัดในการจัดการฝึกอบรม
โดยมีการจัดอบรมและสัมมนาทั้งในและนอกสถานที่
เพื่อเป็นการพัฒนาสายอาชีพของพนักงานในองค์กรต่อไป